Ons weet sedertdien het die Rooi en Swart Gevare na die Uniegebou verhuis. Die Geel Gevaar is die nuwe hegemoon. Die Roomse Gevaar maak passievolle films en helaas, die meeste van ons familielede sit in Engeland. Wie bly nou eintlik oor? Daardie gespuis wat woorde soos issues en hangups verwar met Afrikaans. Die jeug.
Dit word vir ons baie duidelik dat daar twee konflikterende sienswyses van taal en kultuur is: di� van die jeug en di� van die ouer garde. Kom ons noem hulle die jig. Jeug vs jig.
Die kritiek teen jong Suid-Afrika is eerstens ons taalgebruik. Die redakteur van Die Burger se JIP, Lez�l Amoraal, s� oor die gebruik van JIP-Afrikaans:
Ons weet wat die persepsie is van jong Suid-Afrika. Maar wie is die Afrikaanse jeug van Suid-Afrika nou eintlik? Tim du Plessis, redakteur van Rapport skryf:
Dit is asof die vryheid van die nuwe bestel osmoties in hierdie jonges ingetrek het � Dit behoort n mens eintlik nie te verbaas nie. Hulle is immers die eerste geslag vrygeborenes. Ons oueres sal die soort Afrikaans wat hulle moet praat maar vir lief moet neem. Hulle gaan nie anders praat nie en hoe meer ons hulle probeer dwing, hoe minder gaan ons dit regkry � Die ander ding om oor opgewonde te raak, is hul gemaklikheid met hul Afrikaanse identiteit. Dit is nie n issue (!) vir hulle nie. Hulle voel vere vir pogings om n skuldgevoel oor die verlede aan Afrikaansheid te koppel en minder vere vir die neo-reaksion�res se Afrikanerstryd en al die angsaanvalle oor die toekoms van die taal � hulle wil uitgelos word. Vry wees om hul eie ding te doen, om te oorleef. En dit is die punt waar n mens groot deernis en geduld moet h� met vandag se jonges.